
Töredékek Eszter életéből

Kulcsszavak: dokumentumfilm;videónaplók;etika;szfe,dokumentumfilm rendezés
Mozgóképes alkotásomban a tradicionális és az experimentális dokumentumfilm készítés módszereit kutattam.Kezdetben a hagyományos megfigyelői módszerrel, egyszemélyes stábként kezdtem el a filmem szereplőjével forgatni. Alapkoncepciómnak megfelelően Jana Esztert aki zongoristának tanult, különböző szituációkban, a saját szociális közegében örökítettem meg. Dolgozatomban a forgatás során kezdetben eredményesen alkalmazott kreatív dokumentumfilmes eszközöket vázolom fel, amelyet később kiegészítettem egy kísérleti formai elemmel, melynek alkalmazását szükségesnek ítéltem meg ahhoz, hogy a forgatási szempontból megfelelő közelséget és bizalmat tudjak kialakítani Eszterben, így a közös munka soron következő fázisában azt kértem tőle, hogy készítsen videónaplókat, melyeket a saját okostelefonjával rögzít. A forgatás során kialakult alkotó és szereplő közti kapcsolat, az alany részéről egyre inkább bizalmi jellegű viszonyba fordult át, ezzel párhuzamosan az általa készített személyes és a virtuális felvételek is egyre bizalmasabb hangvételűek lettek. A forgatás e pontján szükségesnek éreztem az együttműködés kereteinek ismételt tisztázását, melyre Eszter negatívan reagált: az addig felépített dinamika megszakadt, nem kívánt tovább részt venni a film készítésében. Mind a film forgatása, mind az annak keletkezését, szerkesztését dokumentálni hivatott írás és természetesen a kész mozgókép is elkerülhetetlenül szembesít alkotót és befogadót egyaránt azokkal az etikai kérdésekkel, melyek a kreatív dokumentumfilm készítés folyamatát óhatatlanul meghatározzák…



